Tysnes prestegjeld

Tysnes prestegjeld var et prestegjeld tilhørende Sunnhordland prosti. Det omfattet sogn i Tysnes kommune i Hordaland fylke, og hovedkirken var Tysnes kirke.

Tysnes' sogn er nå en del av Tysnes kirkelige fellesråd, og underlagt Sunnhordland prosti i Bjørgvin bispedømme i Den norske kirke.

Historikk 

Uppdals sókn (norrønt) har sin opprinnelse fra kristningen av landet. Tysnes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Tysnes med Onarheim og Opdal annekssogn.

Tysnes prestegjeld dannet grunnlaget for Tysnes formannskapsdistrikt, som ble opprettet i 1837.

Reksteren ble i 1952 skilt ut som eget sogn med deler fra Tysnes og fra Uggdal.

Ved avviklingen bestod Tysnes prestegjeld av menighetene i Tysnes, Onarheim, Uggdal og Reksteren.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Tysnes' historie
Religion i Vestland
Prestegjeld i Bjørgvin bispedømme